[{"text_idx": "#000002", "text": "yn Eglwys y Drindod Penarth"}, {"text_idx": "#000003", "text": "Uchafbwynt y cyngerdd fydd y perfformaid Prydeinig cyntaf o\u2019r gwaith cyffrous \u201cCoro Angelicus\u201d. Wedi ei gyfansoddi gan Eilir Owen Griffiths ar gyfer Co\u0302r Godre\u2019r Garth, mae\u2019r darn wedi ei osod ar gyfer band pres, co\u0302r, ac organ.\nMae\u2019r darn yn cwmpasu rhai o atgofion gorau Eilir yn ystod y cyfnod y bu\u2019n arwain y co\u0302r, rhwng 2003 a\u2019r presennol.\nHefyd yn ystod y cyngerdd, bydd y band (arweinydd Gareth Ritter) a\u2019r co\u0302r (arweinydd Eilir Owen Griffiths) yn perfformio nifer o ddarnau unigol, yn ogystal a threfniant o \u201c Zadok the Priest\u201d i fand acho\u0302r.Mae\u2019r band a\u2019r co\u0302r yn enwog yn eu meysydd penodol, ac wedi ennill sawl cystadleuaeth drwy Phrydain, gan gynnwys yr Eisteddfod Genedlaethol."}, {"text_idx": "#000004", "text": "Mae hi\u2019n argoeli i fod yn noson fythgofiadwy, felly prynwch eich tocynnau yn gynnar.\nMae\u2019r tocynnau (pris \u00a38) ar gael gan aelodau\u2019r co\u0302r, aelodau\u2019r band,\nneu drwy gysylltu a\u0302:Co\u0302r: Rhian Roberts : "}, {"text_idx": "#000008", "text": "CD newydd yn ddathliad o hoff atgofion arweinydd"}, {"text_idx": "#000012", "text": "Mae naw symudiad yn y gwaith Coro Angelicus (Co\u0302r o Angylion)sy\u2019n cynnwys Ymdeithgan Angel, a gyfansoddwyd yn wreiddiol gan Eilir i\u2019w wraig ar ddiwrnod eu priodas, pan ganodd y co\u0302r yn y gwasanaeth. Mae Disgynnodd wedi ei gyfansoddi mewn arddull werinol, yn adlais o\u2019r holl alawon gwerin a ganwyd ar hyd y blynyddoedd. Cyfansoddwyd prif thema Exaudi Nos \u2013 Clyw Ni un noson braf pan oedd y co\u0302r ar daith yn La Rochelle yn 2010. I orffen y gwaith ceir trefniant cynhyrfus o Sanctus, i gofio\u2019r troeon y bu\u2019r co\u0302r yn canu yn Stadiwm y Mileniwm cyn ge\u0302mau rygbi rhyngwladol"}, {"text_idx": "#000016", "text": "\u201cFel co\u0302r rydan ni wedi bod yn trafod rhyddhau CD newydd ers sbel rw\u0302an ac fe benderfynon ni mai dyma\u2019r flwyddyn i wireddu hynny, a dwi wrth fy modd hefo\u2019r cynnyrch gorffenedig. Mae Co\u0302r Godre\u2019r Garth yn go\u0302r arbennig ac ymroddedig iawn a\u0302 phawb yn dod ymlaen yn dda a dwi\u2019n ei deimlo\u2019n fraint enfawr fod yr aelodau wedi cytuno i berfformio\u2019r gwaith Coro Angelicus gafodd ei ysbrydoli gan fy nghyfnod efo\u2019r co\u0302r ers i mi ymuno fel arweinydd."}, {"text_idx": "#000017", "text": "\u201cEr nad gwaith Nadoligaidd yw Coro Angelicus, ceir ynddo\u2019r garol adnabyddus Noe\u0308l, sy\u2019n dod ag atgofion melys i mi o\u2019r cyngherddau Nadolig blynyddol rydan ni yn eu cynnal yng Nghapel y Tabernacl yn Efail Isaf a bydd perfformio rhannau o\u2019r gwaith yn y gyngerdd eleni yn brofiad gwefreiddiol. Dwi\u2019n gobeithio fod rhywbeth at ddant cerddorol pawb ar y CD yma.\u201d"}, {"text_idx": "#000023", "text": "Ffurfiwyd y co\u0302r yn 1974 gyda\u2019r nod o hybu Cymreictod mewn ardal oedd, yr adeg honno, ar fin colli\u2019r iaith yn llwyr. Denwyd nifer o ddysgwyr i rengoedd y Co\u0302r a bu\u2019n fodd i nifer i loywi eu hiaith."}, {"text_idx": "#000025", "text": "Cyflwyna\u2019r co\u0302r pob math o gerddoriaeth; caneuon traddodiadol, emynau, gweithiau newydd gan gyfansoddwyr Cymraeg a gweithiau operatig. Mae\u2019r co\u0302r wedi cyflwyno nifer o weithiau cyflawn yn cynnwys y Meseia, Handel, Offeren y Credo, Mozart a\u2019r Eleias, Mendelssohn, Gloria John Rutter."}, {"text_idx": "#000026", "text": "Mae\u2019r co\u0302r wedi ymddangos ar y teledu ac ar y radio yn rheolaidd. Cyflwynwyd cyngherddau led led Cymru a thramor gan gynnwys yr Almaen, Gwlad Belg, Llydaw yr Iwerddon, yr Eidal a Chatalonia. Hefyd mae\u2019r co\u0302r wedi croesawu i Gymru nifer o gorau tramor yn cynnwys, yr Almaen, Lithuania ac America. Cynhelir y cyngherddau er budd elusennau lleol a chenedlaethol ."}, {"text_idx": "#000027", "text": "Danfonwch e-bost atom i gael mwy o wybodaeth neu trefnu cyngerdd i\u2019r co\u0302r."}]